Juvene Polonia

Juvene Polonia (in polonese: Młoda Polska) es un periodo modernista del arte, del litteratura e del musica polonese que coperiva a circa le annos de 1890 usque 1918. Illo esseva un ex le effectos del forte opposition al ideas del positivismo e promoveva le characteres del decadentia, del neo-romanticismo, del symbolismo, del impressionismo e del Arte Nove. 

 Historia 
Le termino esseva cognoscite post un ex le manifestos de Artur Górski. Le manifesto esseva publicate in le jornal Życie ("Le Vita"), con sede a Cracovia, in le anno 1898 e esseva immediatemente acceptate in tote le partes del Polonia dividite, como analogia a altere terminos simile como Juvene Germania, Juvene Belgica, Juvene Scandinavia et cetera.

 Litteratura 
Le litteratura polonese del periodo esseva basate super duo conceptiones principal: 
 Le prime conception esseva le typic disillusion modernista verso le burgesia, su modo de viver e su cultura. Le artistas que seque iste conception credeva anque in le decadentia, in le fin de tote le cultura, in le conflicto inter le homines e lor civilisation, e in le conception del arte como valor supreme (in latino: ars gratia artis). Inter altere autores il distacca Kazimierz Przerwa Tetmajer, Stanisław Przybyszewski, Wacław Rolicz-Lieder e Jan Kasprowicz. 
 Le duesime conception esseva le continuation del romanticismo, e pro iste ration es nominate neo-romanticismo. Le gruppo de scriptores que persequeva iste idea esseva minus organisate e le scriptores mesme coperiva un vaste gamma de themas in lor scriptos: del senso del mission del polonese in le prosa de Stefan Żeromski usque le disequalitate social describite per Władysław Reymont e Gabriela Zapolska, usque le critica del societate polonese e usque le historia de Polonia de Stanisław Wyspiański.

Altere scriptores importante del periodo esseva:
 Wacław Berent
 Jan Kasprowicz
 Jan Augustyn Kisielewski
 Antoni Lange
 Jan Lemański
 Bolesław Leśmian
 Tadeusz Miciński
 Andrzej Niemojewski
 Franciszek Nowicki
 Władysław Orkan
 Artur Oppman
 Włodzimierz Perzyński 
 Tadeusz Rittner
 Wacław Sieroszewski
 Leopold Staff
 Kazimierz Przerwa-Tetmajer
 Maryla Wolska
 Tadeusz Boy-Żeleński

 Musica 
In le musica, le termino Juvene Polonia es applicate a un gruppo informal de compositores que include Karol Szymanowski, Grzegorz Fitelberg, Ludomir Różycki e probabilemente anque Mieczysław Karłowicz. Iste gruppo ageva sub le forte influentia del neo-romanticismo del musica, e particularmente de compositores estranier como Richard Strauss e Richard Wagner. Le compositores esserea anque liaisones forte con le Gruppo del Cinque, un gruppo de compositores russe que includeva Modest Musorgski, Alexander Borodin e Nikolai Rimsky-Korsakov.

 Arte 
In le periodo del Juvene Polonia il non habeva grande currentes artistic in le arte polonese. Le pictores e le sculptores cercava de continuar in le tradition romantic, in introducer nove modos de expression jam popular al estraniero. Le currente plus influente esseva le Arte Nove, etsi le artistas polonese comenciava de recercar anque nove formas de stilo national. Tanto le sculptura como le pictura del periodo esseva fortemente influentiate per tote le formas del symbolismo.

 Artistas principal del periodo 
 Olga Boznańska
 Konstanty Brandel
 Xawery Dunikowski
 Julian Fałat
 Jacek Malczewski
 Józef Mehoffer
 Józef Pankiewicz
 Ferdynand Ruszczyc
 Jan Stanisławski
 Władysław Ślewiński
 Wojciech Weiss
 Leon Wyczółkowski
 Stanisław Wyspiański
 Jan Bukowski

Categoria:Historia de Polonia
Categoria:Movimentos artistic